Euroopan kylmäaalto 2012

Euroopan kylmäaalto 2012 oli kylmä aalto, joka alkoi 27. tammikuuta 2012 ja toi lunta sekä kylmiä lämpötiloja suureen osaan Eurooppaa. Koko aallossa raportoitiin saaneen surmansa 824 ihmistä. Erittäin kylmiä lämpötiloja mitattiin monin paikoin Itä-Euroopan maissa, joissa lämpötila laski jopa alle −35 °C:seen. Koko kylmyysaallon matalin lämpötila, −42,7 °C, mitattiin Suomessa.

Eurooppa
 Alankomaat - De Biltissä lämpötilaksi mitattiin alimmillaan -18,9 °C, joka oli kaikista kylmin paikkakunnalla mitattu lämpötila vuoden 1956 jälkeen. Koko maan kylmin lämpötila eli -22,8 °C mitattiin Lelystadissa. Se oli kaikista matalin Alankomaissa mitattu lämpötila sitten vuoden 1985. Koditon ihminen kuoli kylmyyteen 2. helmikuuta. Samoihin aikoihin monet ihmiset luistelivat Amsterdamin kanaaleissa.

 Armenia - Zvartnotsin ja Širakin kansainväliset lentoasemat jouduttiin sulkemaan raskaan lumentulon takia.

 Azerbaidžan - 8. helmikuuta lämpötila putosi Bakussa -14 °C:seen rikkoen 42 vuotta vanhan tuloksen. Sää aiheutti Bakun Heydar Aliyevin kansainvälisellä lentoasemalla suuria ongelmia, ja joitain lentoja jouduttiin perumaan. 

 Bulgaria - Bulgariassa satoi yli 150 cm lunta. Yhden ihmisen tiedetään kuolleen hypotermiaan, kun lumi ympäröi hänen autonsa. Meteoalarm antoi varoituksia lumesta läntiseen Bulgariaan, tuulesta maan keskiosiin ja sateista maan itäosiin. Lämpötilat olivat poikkeuksellisesti alle -10 °C yli viikon ajan ja ylsivät Knežassa kahteen kertaan alimmillaan jopa -30 °C:seen. Eteläisellä Haskovon alueella Ivanovon padon seinä sortui aiheuttaen Biserin kylään tulvan, joka surmasi 11 ihmistä. Sen lisäksi 16 muuta ihmistä sai surmansa paleltumisesta tai uupumuksesta. 

 Espanja - Palmassa, Mallorcassa koettiin voimakkain lumijakso vuoden 1956 jälkeen. Katalonian Portboussa raportoitiin raskasta lumentuloa ja 175km/h nopeita tuulia. Lämpötila laski alimmillaan -23 °C:seen.

 Georgia - 7. helmikuuta tärkeitä vesistöjä, kuten Mtkvari ja Tbilisianjärvi, jäätyi. Georgian johto raportoi, että kyseessä oli maan kylmin talvi 50 vuoteen.
 Italia - Rooma koki harvinaisen voimakkaan lumisateen, ja suuri osa Venetsian kanavista jäätyi. Muutaman viikon aikana lumen syvyys saavutti Apenniineilla kaksi metriä. 6. helmikuuta raideliikenteessä oli pahoja ongelmia, ja monet ihmiset joutuivat odottamaan junissaan perille pääsyä viikonlopun yli. 7. helmikuuta lämpötila laski maan pohjoisosissa -21 °C:seen. 54 ihmistä sai surmansa kylmän aallon seurauksena.

 Kreikka - Monet kodittomat ihmiset kuolivat kylmyyteen. Évros-joen pato murtui paineesta. Lämpötilat laskivat -25 °C:seen Flórinan kaupungissa. 

 Kroatia - 6. helmikuuta kolme ihmistä sai surmansa. Kuolemiin liittyi se, että monia kyliä varsinkin Vrgoracin lähistöllä oli hautautunut lumen alle, ja kyläläisiä piti pelastaa lumen alta. 

 Kypros - Pääkaupunki Nicosiassa satoi lunta 29. helmikuuta. 

 Latvia - Latvian matalin maanpinnan tasolla mitattu lämpötila mitattiin Strencin meteorologisella asemalla. Lämpötila laski siellä alimmillaan -34,2 °C:seen 5. helmikuuta. Muutaman päivän ajan millään mittausasemalla ei mitattu millään hetkellä -20 °C korkeampia lukemia. 

 Malta - Maltan matalin maanpinnan tasolla mitattu lämpötila mitattiin Zebbugissa, jossa se laski 8. helmikuuta -2,4 °C:seen. Ilmassa mitattu 4,0 °C saavutettiin yhden myrskysarjan aikana, joka tapahtui kyseisen kuukauden aikana. 

 Puola - Aikaisin aamulla 30. tammikuuta kylmärintama pyyhkäisi itäisen Puolan ylitse, sen jälkeen AccuWeather.com näytti tilastot. 1. tammikuuta 2012 alkaen tilastointi päivään asti olevalla ajanjaksolla 103 ihmisen raportoitiin kuolleen kylmyyteen. 

 Ranska - 6. helmikuuta BBC News raportoi 4 ihmisen kuolleen ja 43 kunnan saaneen Ranskassa korkean tason varoituksen "poikkeuksellisista" sääolosuhteista. 11. helmikuuta Six Nations Championship peli Ranskan ja Irlannin välillä jouduttiin lykkäämään hieman ennen sen alkua liian kylmän sään takia, kun lämpötila laski jopa alle -10 °C:seen. 
 Romania - Romaniassa kuoli 86 ihmistä kylmän aallon takia. Joillakin alueilla kylmyyttä seurasi voimakkaat lumisateet, jotka nostattivat lopulta jopa 5 metrin korkuiset kinokset. 11. helmikuuta Tonava oli jäätynyt kokonaan.

 Serbia - Sjenicassa mitattiin -32 °C aikaisin aamulla 9. helmikuuta. Serbiassa jopa 50 000 ihmistä joutui raskaan lumen ja lumimyrskyjen saartamiksi vuoristoalueilla. Polttoainetuotanto oli huonoa. 8. helmikuuta sähkön kulutus rikkoi ennätyksen, kun sähköä kulutettiin päivän aikana 162 miljoonaa kWh. Yhteensä 20 ihmistä sai surmansa kylmäaallon seurauksena.

 Turkki - 31. tammikuuta raskas lumi peitti Istanbulin ja varsinkin siellä sijaitsevan Blue Mosquen. 102 lentoa jouduttiin perumaan Ataturkin kansainvälisellä lentoasemalla. Lähemmäs 140 000 ihmistä, jotka joutuivat kodittomiksi Vanin maanjäristyksen jälkeen, kärsivät -4 °C pakkasista ja 30 senttimetrin lumipeitteestä. 

 Ukraina - Yli sata koditonta ihmistä kuoli, kun lämpötilat laskivat alimmillaan -35 °C:seen. Polttoainetuotanto sujui huonosti. Kylmyys aiheutti yli 600 ihmiselle paleltumisen tai hypotermian jo kolmen päivän aikana. Lähes 24 000 ihmistä hakeutui suojaan saman kolmen päivän aikana BBC:n raporttien mukaan. Länsi-Ukrainassa, Rivnessä ja Frankivskissä lämpötila laski -28 °C:seen. Ukrainan terveysviranomaiset tiedottivat 16. helmikuuta, että 151 ihmistä kuoli kylmyyden takia.
 Valko-Venäjä - 30. tammikuuta aikaisin aamulla ajankohtaan nähden normaalit lämpötilat muuttuivat yhtäkkiä, AccuWeatherin saamasta tiedosta todetaan. Meteoinfo.by:n tietojen mukaan 11.–12. helmikuuta välisenä yönä lämpötila laski Brahin Raionissa -34,3 °C:seen.

 Venäjä - Terveysministeriö tiedotti 13. helmikuuta, että kylmyys oli 1. tammikuuta lähtien aiheuttanut 215 ihmisen kuoleman.

 Yhdistynyt kuningaskunta - MetOffice tiedotti muutaman säävaroituksen, kun lunta satoi suureen osaan maata erittäin paljon 4. helmikuuta, häiriten auto- ja lentoliikennettä. Lämpötila laski alimmillaan -11,8 °C:seen aikaisin aamulla 8. helmikuuta. Lisää raskasta lunta satoi 9.–10. helmikuuta välisen yön aikana Britanniassa. 10.–11. helmikuuta välisen yön aikana lämpötila laski alimmillaan -15,6 °C:seen, joka on kylmin mitattu lukema talvella 2010–2011 mitatun lukeman jälkeen. 
Afrikka
Kylmäaalto näkyi myös ainakin Pohjois-Afrikan Algeriassa ja Libyassa siellä hyvin harvinaisen lumipeitteen merkeissä.

Lähteet

 Aiheesta muualla 

Luokka:Ilmastohistoria